# name
Arquitectura defensiva a la Marca Hispànica. Castells i torres dels segles IX, X i XI

# metadata.dc.description[].value
Treballs Finals de Grau d'Història de l'Art, Facultat de Geografia i Història, Universitat de Barcelona, Curs: 2013-2014, Tutor: Teresa Vicens

# metadata.dc.description.abstract[].value
El treball Arquitectura defensiva a la Marca Hispànica. Castells i torres dels
segles IX, X i XI vol ser un apropament a l’estat de la qüestió dels orígens i evolució de l’arquitectura altmedieval defensiva de Catalunya. El treball posa en comú la bibliografia i els resultats de les últimes investigacions sobre el tema. S’ha volgut cercar i analitzar el coneixement que actualment hi ha sobre la castellologia catalana en els
seus primers estadis atenent a la vessant més pròpia de la història de l’art.
Com a marc geogràfic de l’estudi s’ha escollit la zona de la Marca Hispànica de
la Catalunya actual durant els segles IX, X i XI, perquè va ser en aquest període quan es van assentar i consolidar les estructures formals i tècniques del que seria l’arquitectura militar dels períodes romànic i gòtic catalans. És, per tant, una primera aportació a un estudi més ampli que abasti les fases posteriors, del que va ser, sens dubte, la gran
eclosió de la castellologia catalana. S’ha escollit aquest moment històric per conèixer també els possibles contactes amb la cultura islàmica, ja que sembla bastant consensuat que el preromànic i romànic catalans són portadors d’elements i influències originaris de la cultura islàmica.

# metadata.dc.source[].value
Treballs Finals de Grau (TFG) - Història de l'Art

# metadata.dc.title[].value
Arquitectura defensiva a la Marca Hispànica. Castells i torres dels segles IX, X i XI